title: 2005/669/EY: Neuvoston päätös, tehty 20 päivänä syyskuuta 2005, Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2005 ja 31 päivän joulukuuta 2010 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

text:
               28.9.2005

               FI

               Euroopan unionin virallinen lehti

               L 252/8

         NEUVOSTON PÄÄTÖS,
   tehty 20 päivänä syyskuuta 2005,
   Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2005 ja 31 päivän joulukuuta 2010 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona
   (2005/669/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan talousyhteisön ja Komorien islamilaisen liittotasavallan välisen Komorien rannikon edustalla harjoitettavasta kalastuksesta tehdyn sopimuksen (1) mukaisesti sopimuspuolet ovat neuvotelleet sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä.

               (2)

               Neuvottelujen tuloksena uusi pöytäkirja parafoitiin 24 päivänä marraskuuta 2004.

               (3)

               Tämän pöytäkirjan perusteella yhteisön kalastajilla on kalastusmahdollisuuksia Komorien islamilaisen liittotasavallan suvereniteettiin tai lainkäyttövaltaan kuuluvilla vesillä 1 päivän tammikuuta 2005 ja 31 päivän joulukuuta 2010 välisenä aikana.

               (4)

               Yhteisön alusten kalastustoiminnan jatkumisen varmistamiseksi on välttämätöntä, että uutta pöytäkirjaa sovelletaan mahdollisimman pian. Sen vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 1 päivästä tammikuuta 2005 alkaen.

               (5)

               Olisi hyväksyttävä kirjeenvaihtona tehty sopimus edellyttäen, että neuvosto hyväksyy pöytäkirjan.

               (6)

               Olisi vahvistettava kalastusmahdollisuuksien jakaminen jäsenvaltioiden kesken kalastussopimuksen mukaisen kalastusmahdollisuuksien perinteisen jakautumisen perusteella,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan talousyhteisön ja Komorien islamilaisen liittotasavallan välisessä Komorien edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan väliaikaista soveltamista 1 päivän tammikuuta 2005 ja 31 päivän joulukuuta 2010 väliseksi ajanjaksoksi koskeva kirjeenvaihtona tehty sopimus.
   Kirjeenvaihtona tehdyn sopimuksen ja pöytäkirjan teksti on tämän päätöksen liitteenä.
   2 artikla
   Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:

               a)

               nuottaa käyttävät tonnikala-alukset:

                           Espanja: 21 alusta

                           Ranska: 18 alusta

                           Italia: 1 alus

               b)

               pintasiima-alukset:

                           Espanja: 12 alusta

                           Portugali: 5 alusta

         Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.
   3 artikla
   Jäsenvaltioiden, joiden alukset kalastavat tämän pöytäkirjan nojalla, on ilmoitettava komissiolle kaikkien Komorien kalastusvyöhykkeellä pyydettyjen kalakantojen saaliiden määrät komission asetuksen (EY) N:o 500/2001 (2) mukaisesti.
   4 artikla
   Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.

      Tehty Brysselissä 20 päivänä syyskuuta 2005.

            Neuvoston puolesta

            Puheenjohtaja

         M. BECKETT

      (1)  EYVL L 137, 2.6.1988, s. 19.

      (2)  EYVL L 73, 15.3.2001, s. 8.
   Kirjeenvaihtona tehty
   SOPIMUS
   Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2005 ja 31 päivän joulukuuta 2010 väliseksi ajaksi tehdyn pöytäkirjan väliaikaisesta soveltamisesta
   Arvoisa Herra
   Viittaan 24 päivänä marraskuuta 2004 parafoituun, kalastusmahdollisuudet ja taloudellisen korvauksen 1 päivän tammikuuta 2005 ja 31 päivän joulukuuta 2010 väliseksi ajaksi vahvistavaan pöytäkirjaan ja ilmoitan, että Komorien hallitus on valmis soveltamaan tätä pöytäkirjaa väliaikaisesti 1 päivästä tammikuuta 2005 alkaen pöytäkirjan voimaantuloon asti sen 13 artiklan mukaisesti edellyttäen, että Euroopan yhteisö on valmis tekemään samoin.
   Tässä tapauksessa pöytäkirjan 2 artiklassa vahvistetun vuosittaisen taloudellisen korvauksen ensimmäinen erä on maksettava ennen 30 päivää syyskuuta 2005.
   Olisin kiitollinen, jos voisitte vahvistaa, että Euroopan yhteisö hyväksyy edellä olevan.
   Vastaanottakaa, Arvoisa Herra, korkeimman kunnioitukseni vakuutus.

         Komorien liiton hallituksen puolesta

   Arvoisa Herra
   Minulla on kunnia ilmoittaa vastaanottaneeni seuraavan tänään päivätyn kirjeenne:

      ”Viittaan 24 päivänä marraskuuta 2004 parafoituun, kalastusmahdollisuudet ja taloudellisen korvauksen 1 päivän tammikuuta 2005 ja 31 päivän joulukuuta 2010 väliseksi ajaksi vahvistavaan pöytäkirjaan ja ilmoitan, että Komorien hallitus on valmis soveltamaan tätä pöytäkirjaa väliaikaisesti 1 päivästä tammikuuta 2005 alkaen pöytäkirjan voimaantuloon asti sen 13 artiklan mukaisesti edellyttäen, että Euroopan yhteisö on valmis tekemään samoin.
      Tässä tapauksessa pöytäkirjan 2 artiklassa vahvistetun vuosittaisen taloudellisen korvauksen ensimmäinen erä on maksettava ennen 30 päivää syyskuuta 2005.
      Olisin kiitollinen, jos voisitte vahvistaa, että Euroopan yhteisö hyväksyy edellä olevan.”

   Minulla on kunnia vahvistaa, että Euroopan yhteisö hyväksyy kirjeen sisällön.
   Vastaanottakaa, Arvoisa Herra, korkeimman kunnioitukseni vakuutus.

         Euroopan unionin neuvoston puolesta

   PÖYTÄKIRJA
   Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2005 ja 31 päivän joulukuuta 2010 väliseksi ajaksi
   1 artikla
   Soveltamiskausi ja kalastusmahdollisuudet
   1.   Sopimuksen 2 artiklan nojalla myönnetyt kalastusmahdollisuudet ovat 1 päivänä tammikuuta 2005 alkavalla kuuden vuoden kaudella seuraavat:

               —

               nuottaa käyttävät tonnikala-alukset: 40 alusta,

               —

               pintasiima-alukset: 17 alusta.

         2.   Edellä olevaa 1 kohtaa sovelletaan, jollei tämän pöytäkirjan 4 ja 5 artiklassa toisin määrätä.
   3.   Euroopan yhteisön jäsenvaltioiden lipun alla purjehtivat alukset voivat harjoittaa kalastusta Komorien vesillä ainoastaan, jos niillä on tämän pöytäkirjan nojalla ja tämän pöytäkirjan liitteessä kuvailtuja yksityiskohtaisia sääntöjä noudattaen myönnetty kalastuslisenssi.
   2 artikla
   Taloudellinen korvaus – maksamista koskevat yksityiskohtaiset säännöt
   1.   Sopimuksen 6 artiklassa tarkoitetuksi taloudelliseksi korvaukseksi 1 artiklassa tarkoitetuksi kaudeksi vahvistetaan 2 340 000 euroa vuodessa.
   2.   Edellä olevaa 1 kohtaa sovelletaan, jollei tämän pöytäkirjan 4, 5 ja 7 artiklassa toisin määrätä.
   3.   Yhteisö maksaa 1 kohdassa tarkoitettua taloudellista korvausta 390 000 euroa vuodessa tämän pöytäkirjan soveltamiskauden ajan.
   4.   Jos yhteisön alusten Komorien vesillä pyytämien saaliiden kokonaismäärä ylittää 6 000 tonnia vuodessa, vuosittaisen taloudellisen korvauksen kokonaismäärää korotetaan 65 eurolla kutakin ylimääräistä pyydettyä tonnia kohden. Yhteisön maksama vuosittainen kokonaismäärä ei kuitenkaan voi olla yli kaksinkertainen 3 kohdassa ilmoitettuun määrään verrattuna (780 000 euroa). Jos yhteisön alusten pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruisia, kyseisen rajan ylittävän määrän osalta maksettava korvaus maksetaan seuraavana vuonna.
   5.   Maksu on suoritettava ensimmäisen vuoden osalta viimeistään 30 päivänä syyskuuta 2005 ja seuraavien vuosien osalta viimeistään pöytäkirjan vuosipäivänä.
   6.   Komorien viranomaisilla on yksinomainen toimivalta päättää kyseisen korvauksen käyttötarkoituksesta, jollei 6 artiklassa toisin määrätä.
   7.   Tämän pöytäkirjan 7 artiklan 1 kohdassa ilmoitettu taloudellisen korvauksen osuus maksetaan Komorien kalastuksesta vastaavan ministeriön Komorien keskuspankkiin avaamalle tilille. Taloudellisen korvauksen loppuosa maksetaan Komorien keskuspankkiin avatulle valtionkassan tilille.
   3 artikla
   Yhteistyö vastuullisen kalastuksen alalla – tieteellinen kokous
   Sopimuksen 5 artiklan mukaisesti sopimuspuolet kuulevat toisiaan Intian valtameren tonnikalatoimikunnan (IOTC) antamien suositusten ja päätöslauselmien sekä parhaiden käytettävissä olevien tieteellisten lausuntojen perusteella sopimuksen 7 artiklassa määrätyssä sekakomiteassa toteuttaakseen, tarvittaessa tieteellisen kokouksen jälkeen ja yhteisestä sopimuksesta, kalavarojen kestävää hoitoa edistäviä toimenpiteitä, jotka koskevat yhteisön kalastusalusten toimintaa.
   4 artikla
   Kalastusmahdollisuuksien vapaaehtoinen tarkistaminen
   1.   Edellä 1 artiklassa tarkoitettuja kalastusmahdollisuuksia voidaan yhteisestä sopimuksesta lisätä, jos tämä lisäys ei 3 artiklassa tarkoitetun tieteellisen kokouksen päätelmien mukaan vahingoita Komorien kalavarojen kestävää hoitoa. Tällöin 2 artiklan 1 kohdassa tarkoitettua taloudellista korvausta korotetaan vastaavasti kyseisen ajan mukaan suhteutettuna. Euroopan yhteisön maksaman taloudellisen korvauksen vuotuinen kokonaismäärä ei kuitenkaan voi olla enempää kuin kaksinkertainen näin mukautettuun määrään verrattuna.
   2.   Jos yhteisön alusten pyytämät määrät ovat yli kaksi kertaa tarkistetun vuosittaisen korvauksen kokonaismäärää vastaavien määrien suuruisia, kyseisen rajan ylittävän määrän osalta maksettava korvaus maksetaan seuraavana vuonna.
   3.   Jos sopimuspuolet sopivat 3 artiklassa tarkoitettujen, 1 artiklassa tarkoitettuja kalastusmahdollisuuksia vähentävien toimenpiteiden toteuttamisesta, taloudellista korvausta alennetaan vastaavasti kyseisen ajan mukaan suhteutettuna.
   4.   Kalastusmahdollisuuksien jakautumista eri alusluokkien kesken voidaan niin ikään tarkistaa sopimuspuolten yhteisestä sopimuksesta ja noudattaen mahdollista tieteellisen kokouksen suositusta sellaisten kantojen hoidon suhteen, joihin tällainen uudelleenjako voisi vaikuttaa. Sopimuspuolet sopivat taloudellisen korvauksen vastaavasta mukautuksesta, jos se on perusteltua kalastusmahdollisuuksien uudelleenjaon vuoksi.
   5 artikla
   Uudet kalastusmahdollisuudet
   Jos yhteisön alukset haluaisivat harjoittaa muuta kuin 1 artiklassa ilmoitettua kalastustoimintaa, sopimuspuolten on kuultava toisiaan ennen kuin Komorien viranomaiset myöntävät mahdollisen luvan. Sopimuspuolet sopivat tarvittaessa näihin uusiin kalastusmahdollisuuksiin sovellettavista edellytyksistä ja muuttavat tarvittaessa tätä pöytäkirjaa ja sen liitettä.
   6 artikla
   Taloudellisen korvauksen maksamisen keskeyttäminen ja tarkistaminen ylivoimaisen esteen vuoksi
   1.   Jos jokin vaikea tilanne, luonnon aiheuttamia tilanteita lukuun ottamatta, estää kalastustoiminnan harjoittamisen Komorien vesillä, Euroopan yhteisö voi keskeyttää 2 artiklan 1 kohdassa tarkoitetun taloudellisen korvauksen maksamisen sen jälkeen kun sopimuspuolet ovat mahdollisuuksien mukaan neuvotelleet asiasta ja edellyttäen, että Euroopan yhteisö on suorittanut kaikki keskeyttämiseen mennessä maksettaviksi erääntyneet määrät.
   2.   Taloudellista korvausta aletaan jälleen maksaa sopimuspuolten todettua yksimielisesti kuulemisten jälkeen, että kalastustoiminnan keskeytymiseen johtaneet olosuhteet ovat poistuneet ja että tilanne mahdollistaa kalastustoiminnan jatkamisen.
   3.   Yhteisön aluksille sopimuksen 4 artiklan mukaisesti myönnettyjen lisenssien voimassaoloaikaa pidennetään kalastustoiminnan keskeytymistä vastaavalla ajalla.
   7 artikla
   Tuki vastuullisen kalastuksen käyttöönottoon Komorien vesillä
   1.   Tämän pöytäkirjan 2 artiklan 1 kohdassa tarkoitetun taloudellisen korvauksen määrästä 60 prosenttia suunnataan Komorien alakohtaisen kalastuspolitiikan kehittämiseen ja täytäntöönpanoon vastuullisen kalastuksen käyttöönottamiseksi Komorien vesillä. Tämän korvauksen hallinnointi perustuu sopimuspuolten yhdessä määrittelemiin tavoitteisiin ja niihin liittyviin vuosittaisiin ja monivuotisiin ohjelmiin.
   2.   Edellä olevan 1 kohdan määräysten täytäntöönpanemiseksi sopimuspuolet hyväksyvät sopimuksen 7 artiklassa määrätyssä sekakomiteassa pöytäkirjan tultua voimaan ja viimeistään kolmen kuukauden kuluttua sen voimaantulosta monivuotisen alakohtaisen ohjelman ja sen soveltamista koskevat yksityiskohtaiset säännöt, jotka sisältävät erityisesti:

               a)

               vuosittaiset ja monivuotiset suuntaviivat, joiden mukaisesti 1 kohdassa mainittu taloudellisen korvauksen prosenttiosuus käytetään;

               b)

               vuosittain ja useamman vuoden aikana saavutettavat tavoitteet, joilla pyritään ottamaan tietyn ajan kuluttua käyttöön kestävä ja vastuullinen kalastus ottaen huomioon prioriteetit, jotka on esitetty Komorien kansallisessa kalastuspolitiikassa tai muussa politiikassa, joka liittyy tai vaikuttaa vastuullisen ja kestävän kalastuksen käyttöönottoon;

               c)

               käytettävät kriteerit ja menettelyt, jotka mahdollistavat saavutettujen tulosten vuosittaisen arvioinnin.

         3.   Sopimuspuolten on hyväksyttävä sekakomiteassa kaikki monivuotiseen alakohtaiseen ohjelmaan ehdotetut muutokset.
   4.   Komorit päättää vuosittain 1 kohdassa tarkoitetun taloudellisen korvauksen osan käyttötarkoituksesta monivuotisen ohjelman täytäntöönpanemiseksi. Kyseinen käyttötarkoitus on pöytäkirjan ensimmäisen voimassaolovuoden osalta ilmoitettava yhteisölle, kun monivuotinen alakohtainen ohjelma hyväksytään sekakomiteassa. Komorien on ilmoitettava tämä käyttötarkoitus yhteisölle kunkin seuraavan vuoden osalta viimeistään edeltävän vuoden 30 päivänä marraskuuta.
   5.   Mikäli se on monivuotisen alakohtaisen ohjelman täytäntöönpanon tulosten vuotuisen arvioinnin nojalla perusteltua, sopimuspuolet kuulevat toisiaan määritelläkseen tämän pöytäkirjan 2 artiklan 1 kohdassa tarkoitetun taloudellisen korvauksen uudelleen kohdentamista koskevat yksityiskohtaiset säännöt, jotta ohjelman täytäntöönpanoon sidottujen varojen tosiasiallista määrää voitaisiin mukauttaa kyseisiin tuloksiin.
   8 artikla
   Erimielisyydet – pöytäkirjan soveltamisen keskeyttäminen
   1.   Sopimuspuolten väliset erimielisyydet, jotka liittyvät tämän pöytäkirjan määräysten tulkintaan ja soveltamiseen, edellyttävät sopimuspuolten kuulemista sopimuksen 7 artiklassa määrätyssä sekakomiteassa, joka kutsutaan tarvittaessa koolle ylimääräiseen istuntoon.
   2.   Pöytäkirjan soveltaminen voidaan toisen sopimuspuolen aloitteesta keskeyttää, jos sopimuspuolten välinen erimielisyys katsotaan vakavaksi ja jos siitä ei ole päästy sovintoon sekakomiteassa 1 kohdan mukaisesti käydyissä kuulemisissa, sanotun kuitenkaan rajoittamatta 9 artiklan määräysten soveltamista.
   3.   Pöytäkirjan soveltamisen keskeyttäminen edellyttää, että asianomainen sopimuspuoli ilmoittaa aikeestaan kirjallisesti viimeistään kolme kuukautta ennen päivää, jona kyseinen keskeytys tulisi voimaan.
   4.   Jos pöytäkirjan soveltaminen keskeytetään, sopimuspuolet jatkavat toistensa kuulemista löytääkseen erimielisyyteen sovintoratkaisun. Kun ratkaisu löydetään, pöytäkirjaa aletaan jälleen soveltaa, ja taloudellisen korvauksen määrää alennetaan vastaavasti suhteessa pöytäkirjan soveltamisen keskeytymisen kestoon.
   9 artikla
   Pöytäkirjan soveltamisen keskeyttäminen maksun laiminlyönnin vuoksi
   Jos yhteisö jättää suorittamatta 2 artiklassa määrätyt maksut, tämän pöytäkirjan soveltaminen voidaan, rajoittamatta 3 artiklan määräysten soveltamista, keskeyttää seuraavin edellytyksin:

               a)

               Komorien toimivaltaiset viranomaiset toimittavat Euroopan komissiolle tiedonannon, jossa ilmoitetaan maksun laiminlyönnistä. Komissio tekee aiheelliset tarkastukset ja suorittaa tarvittaessa maksun 30 työpäivän kuluessa tiedonannon vastaanottamisesta.

               b)

               Ellei maksua suoriteta tai maksun laiminlyönnille anneta kunnollisia perusteluja tämän pöytäkirjan 2 artiklan 5 kohdassa vahvistetussa määräajassa, Komorien toimivaltaisilla viranomaisilla on oikeus keskeyttää pöytäkirjan soveltaminen. Niiden on annettava tästä viipymättä tieto Euroopan komissiolle.

               c)

               Pöytäkirjaa aletaan jälleen soveltaa, kun kyseinen maksu on suoritettu.

         10 artikla
   Kansallisen lainsäädännön sovellettavat säännökset
   Komorien vesillä toimivien yhteisön kalastusalusten toimintaa säännellään Komoreilla sovellettavalla lainsäädännöllä, paitsi jos sopimuksessa, tässä pöytäkirjassa tai sen liitteessä ja lisäyksissä toisin määrätään.
   11 artikla
   Tarkistuslauseke
   Sopimuspuolet voivat tämän pöytäkirjan ja sen liitteen ja lisäysten kolmantena soveltamisvuonna tarkistaa pöytäkirjan, liitteen ja lisäysten määräyksiä ja tarvittaessa tehdä niihin muutoksia. Muutokset voivat koskea viitesaalismäärää ja laivanvarustajien maksamia kiinteämääräisiä ennakkoja.
   12 artikla
   Kumoaminen
   Kumotaan Euroopan talousyhteisön ja Komorien islamilaisen liittotasavallan välisen Komorien rannikon edustalla harjoitettavaa kalastusta koskevan sopimuksen liite ja korvataan se tämän pöytäkirjan liitteellä.
   13 artikla
   Voimaantulo
   1.   Tämä pöytäkirja ja sen liite lisäyksineen tulevat voimaan päivänä, jona sopimuspuolet ilmoittavat toisilleen tätä varten tarvittavien menettelyjen saattamisesta päätökseen.
   2.   Niitä sovelletaan 1 päivästä tammikuuta 2005.
   LIITE
   YHTEISÖN ALUSTEN KALASTUSTA KOMORIEN VESILLÄ KOSKEVAT EDELLYTYKSET
   I   LUKU
   LISENSSIHAKEMUSTA JA LISENSSIN MYÖNTÄMISTÄ KOSKEVAT MUODOLLISUUDET
   1   jakso
   Lisenssien myöntäminen
   1.   Ainoastaan kelpoisuusehdot täyttäville yhteisön aluksille voidaan myöntää kalastuslisenssi Komorien vesillä.
   2.   Jotta alus täyttäisi kelpoisuusehdot, sen varustajalla, päälliköllä ja aluksella itsellään ei saa olla kalastuskieltoa Komoreilla. Sen tilanteen Komorien hallintoviranomaisiin nähden on oltava järjestyksessä niin, että sen on täytynyt täyttää kaikki aikaisemmat sen Komoreilla tapahtuneeseen kalastustoimintaan liittyvät velvollisuutensa yhteisön kanssa tehtyjen sopimusten mukaisesti.
   3.   Kaikilla kalastuslisenssiä hakevilla yhteisön aluksilla on oltava Komoreille sijoittautunut edustaja. Tämän edustajan nimi ja osoite on mainittava lisenssihakemuksessa.
   4.   Yhteisön toimivaltaiset viranomaiset toimittavat Komorien toimivaltaisille viranomaisille vähintään 20 päivää ennen lisenssille haetun voimassaoloajan alkamista hakemuksen jokaisesta aluksesta, joka haluaa harjoittaa tämän sopimuksen nojalla kalastustoimintaa.
   5.   Komorien toimivaltaisille viranomaisille esitettävät hakemukset on tehtävä lomakkeille, joiden malli on lisäyksessä I.
   6.   Jokaiseen lisenssihakemukseen on liitettävä seuraavat asiakirjat:

               —

               todistus lisenssimaksun maksamisesta lisenssin voimassaoloajalta,

               —

               muu asiakirja tai todistus, jota tämän pöytäkirjan nojalla vaaditaan alustyypin mukaisesti sovellettavissa erityismääräyksissä.

         7.   Lisenssimaksu on suoritettava Komorien viranomaisten osoittamalle tilille.
   8.   Maksuihin sisältyvät kaikki kansalliset ja paikalliset kulut, lukuun ottamatta satamamaksuja ja palveluista aiheutuvia kustannuksia.
   9.   Lisenssit myönnetään kaikkien alusten osalta 15 päivän kuluessa päivästä, jona Komorien toimivaltaiset viranomaiset ovat saaneet kaikki 6 kohdassa tarkoitetut asiakirjat. Lisenssit toimitetaan laivanvarustajille tai heidän edustajilleen Euroopan yhteisöjen komission Mauritiuksella sijaitsevan lähetystön välityksellä.
   10.   Jos Euroopan komission lähetystön toimisto on suljettu lisenssin allekirjoitushetkellä, lisenssi toimitetaan suoraan aluksen edustajalle ja sen jäljennös toimitetaan lähetystölle.
   11.   Lisenssi myönnetään aluskohtaisesti, eikä se ole siirrettävissä.
   12.   Euroopan yhteisön pyynnöstä ja todistettavan ylivoimaisen esteen johdosta aluksen lisenssi kuitenkin korvataan uudella sellaiselle toiselle alukselle myönnettävällä lisenssillä, jolla on samanlaiset ominaisuudet kuin edellisellä aluksella, eikä uutta lisenssimaksua tarvitse maksaa.
   13.   Edellisen aluksen varustajan tai hänen edustajansa on palautettava peruutettu lisenssi Komorien toimivaltaisille viranomaisille Euroopan komission lähetystön välityksellä.
   14.   Uusi lisenssi tulee voimaan päivänä, jona laivanvarustaja palauttaa peruutetun lisenssin Komorien toimivaltaisille viranomaisille. Euroopan yhteisöjen komission Mauritiuksella sijaitsevalle edustustolle on ilmoitettava lisenssin siirtämisestä.
   15.   Lisenssi on säilytettävä aluksella koko ajan, sanotun kuitenkaan rajoittamatta tämän liitteen VII luvun 2 kohdan määräysten soveltamista.
   2   jakso
   Lisenssiehdot – maksut ja ennakot
   1.   Lisenssien voimassaoloaika on yksi vuosi. Ne on mahdollista uusia.
   2.   Maksu vahvistetaan 35 euroksi yhtä Komorien vesillä kalastettua tonnia kohti.
   3.   Lisenssit myönnetään sen jälkeen, kun toimivaltaisille kansallisille viranomaisille on maksettu seuraavat kiinteämääräiset summat:

               —

               3 375 euroa vuodessa nuottaa käyttävää tonnikala-alusta kohti; tämä maksu vastaa 96:ta kalastettua tonnikalatonnia vuodessa,

               —

               2 065 euroa vuodessa pintasiima-alusta kohti; tämä maksu vastaa 59:ää kalastettua tonnikalatonnia vuodessa.

         4.   Euroopan yhteisöjen komissio vahvistaa viimeistään seuraavan vuoden 31 päivänä heinäkuuta kalastusmatkalta suoritettavien maksujen lopullisen tilityksen kunkin laivanvarustajan laatimien ja pyyntitietojen vahvistamisesta vastaavien jäsenvaltioiden tieteellisten laitosten, kuten IRD:n (Institut de Recherche pour le Développement), IEO:n (Instituto Español de Oceanografia) ja IPIMAR:n (Instituto de Investigação das Pescas e do Mar) varmentamien saalisilmoitusten perusteella.
   5.   Tilitys toimitetaan samanaikaisesti Komorien toimivaltaisille viranomaisille ja laivanvarustajille.
   6.   Laivanvarustajien on suoritettava mahdolliset lisämaksut Komorien toimivaltaisille kansallisille viranomaisille tämän luvun 1 jakson 7 kohdassa tarkoitetulle tilille viimeistään seuraavan vuoden 31 päivänä elokuuta.
   7.   Jos lopullisessa tilityksessä vahvistettu summa kuitenkin on pienempi kuin tämän jakson 3 kohdassa tarkoitettu ennakko, erotusta ei palauteta varustamoille.
   II   LUKU
   KALASTUSVYÖHYKKEET
   Jotta Komorien vesien pienimuotoiselle kalastukselle ei aiheutettaisi vahinkoa, yhteisön alukset eivät saa kalastaa 10 meripeninkulman päähän saarista ulottuvilla vyöhykkeillä eivätkä kolmea merimailia lähempänä Komorien kalastuksesta vastaavan ministeriön sijoittamia kalaparvien kokoamiseen käytettäviä välineitä, joiden sijaintipaikat on ilmoitettu Euroopan komission Mauritiuksella olevalle edustajalle.
   Sopimuksen 7 artiklassa tarkoitettu sekakomitea voi tarkastella uudestaan näitä määräyksiä.
   III   LUKU
   SAALISILMOITUSTEN JÄRJESTELMÄ
   1.   Yhteisön aluksen kalastusmatkan kestolla tarkoitetaan tässä liitteessä seuraavaa:

               —

               aikaa, joka kuluu Komorien vesille tulon ja niiltä poistumisen välillä, tai

               —

               aikaa, joka kuluu Komorien vesille tulon ja jälleenlaivauksen välillä, tai

               —

               aikaa, joka kuluu Komorien vesille tulon ja Komoreilla toteutetun saaliin purkamisen välillä.

         2.   Kaikkien alusten, joilla on tämän sopimuksen mukainen lupa kalastaa Komorien vesillä, on ilmoitettava saaliinsa Komorien kalastuksesta vastaavalle ministeriölle seuraavien menettelyjen mukaisesti:

               2.1

               Ilmoitusten on sisällettävä aluksen kunkin kalastusmatkan aikana pyytämät saaliit. Ne on toimitettava Komorien kalastuksesta vastaavalle ministeriölle sähköisessä muodossa kunkin kalastusmatkan päätteeksi ja joka tapauksessa ennen kuin alus poistuu Komorien vesiltä; ilmoituksista on toimitettava jäljennös Euroopan komissiolle. Molemmat vastaanottajat lähettävät alukselle viipymättä sähköisessä muodossa olevat vastaanottoilmoitukset, joista ne lähettävät toisilleen jäljennökset.

               2.2

               Sähköisessä muodossa tämän liitteen I luvun 2 jakson 1 kohdassa tarkoitettuna lisenssin vuosittaisena voimassaoloaikana toimitettujen ilmoitusten alkuperäiset paperiversiot on toimitettava Komorien kalastuksesta vastaavalle ministeriölle 45 päivän kuluessa mainitun voimassaoloajan viimeisen kalastusmatkan päättymisestä. Paperiversiosta toimitetaan samanaikaisesti jäljennös Euroopan komissiolle.

               2.3

               Alusten on ilmoitettava saaliinsa kalastuspäiväkirjaa vastaavalla lomakkeella, jonka malli on lisäyksessä 2. Niiden ajanjaksojen osalta, joina alus ei ole Komorien vesillä, kalastuspöytäkirjaan on merkittävä maininta ”Komorien talousvyöhykkeen ulkopuolella”.

               2.4

               Lomakkeet on täytettävä selkeästi, ja aluksen päällikön on allekirjoitettava ne.

         3.   Jos tämän luvun määräyksiä ei noudateta, Komorien hallituksella on oikeus peruuttaa määräyksiä rikkoneen aluksen lisenssi, kunnes muodollisuudet on täytetty, ja soveltaa aluksen varustajaan Komoreilla voimassa olevassa lainsäädännössä säädettyjä seuraamuksia. Asiasta on ilmoitettava Euroopan komissiolle.
   IV   LUKU
   MERIMIESTEN OTTAMINEN PALVELUKSEEN
   1.   Kunkin yhteisön aluksen on otettava omalla kustannuksellaan palvelukseensa vähintään yksi paikallinen merimies Komorien vesillä tehtävän kalastusmatkan ajaksi.
   2.   Laivanvarustajien on pyrittävä ottamaan palvelukseen enemmän paikallisia merimiehiä.
   3.   Varustajat valitsevat miehistöönsä otettavat merimiehet vapaasti Komorien toimivaltaisen viranomaisten toimittamasta luettelosta.
   4.   Varustajan tai hänen edustajansa on ilmoitettava Komorien toimivaltaiselle viranomaiselle asianomaiselle alukselle palvelukseen otettujen merimiesten nimet ja mainittava näiden asema miehistössä.
   5.   Kansainvälisen työjärjestön (ILO) julistusta työelämän perusperiaatteista ja -oikeuksista sovelletaan täysimääräisesti EU:n aluksille otettuihin merimiehiin. Erityisesti kysymykseen tulevat järjestäytymisvapaus ja työntekijöiden kollektiivisen neuvotteluoikeuden tosiasiallinen tunnustaminen sekä syrjimättömyys työmarkkinoilla ja ammatin harjoittamisen yhteydessä.
   6.   Paikallisten merimiesten työsopimukset, joista yksi kappale annetaan sopimuksen allekirjoittajille, laaditaan laivanvarustajien edustajan/edustajien ja merimiesten ja/tai heidän ammattiyhdistystensä taikka edustajiensa välillä yhdessä Komorien toimivaltaisen viranomaisen kanssa. Nämä sopimukset takaavat merimiehille heihin sovellettavan sosiaaliturvajärjestelmän edut, joihin kuuluvat henki-, sairaus- ja tapaturmavakuutus.
   7.   Laivanvarustajat maksavat paikallisten merimiesten palkan. Se on vahvistettava varustajien tai heidän edustajiensa ja Komorien viranomaisten välisellä yhteisellä sopimuksella ennen lisenssien myöntämistä. Paikallisten merimiesten palkkausehdot eivät voi kuitenkaan olla huonommat kuin ne, joita sovelletaan Komorien miehistöihin, eivätkä missään tapauksessa ILO:n vaatimuksia huonommat.
   8.   Jokaisen yhteisön alukselle palvelukseen otetun merimiehen on ilmoittauduttava kyseisen aluksen päällikölle hänen aiottua miehistöön tuloaan edeltävänä päivänä. Jos merimies ei ole paikalla hänen miehistöön tulolleen sovittuna päivänä ja aikana, laivanvarustaja vapautuu ilman eri toimenpiteitä velvoitteestaan ottaa kyseinen merimies miehistöön.
   9.   Jos paikallisia merimiehiä ei oteta palvelukseen muusta kuin edeltävässä kohdassa tarkoitetusta syystä, asianomaisten yhteisön alusten varustajien edellytetään maksavan kultakin Komorien vesilläolopäivältä kiinteämääräinen maksu, joka on 20 dollaria päivässä. Tämä maksu on suoritettava viimeistään tämän liitteen I luvun 2 jakson 6 kohdassa vahvistetussa määräajassa.
   10.   Tämä rahasumma käytetään paikallisten merimiesten koulutukseen, ja se maksetaan Komorien viranomaisten osoittamalle tilille.
   V   LUKU
   TEKNISET TOIMENPITEET
   Yhteisön kalastusalusten on noudatettava Intian valtameren tonnikalatoimikunnan (IOTC:n) vahvistamia, pyydyksiä ja niiden teknisiä määritelmiä koskevia toimenpiteitä ja suosituksia sekä kaikkia muita niiden kalastustoimintaan sovellettavia teknisiä toimenpiteitä.
   VI   LUKU
   TARKKAILIJAT
   1.   Aluksille, joilla on tämän sopimuksen mukainen lupa kalastaa Komorien vesillä, on päästettävä kalastuksesta vastaavien Komorien viranomaisten nimeämiä tarkkailijoita seuraavien edellytysten mukaisesti:
   1.1   Tonnikala-alusten on otettava alukselle kalastuksesta vastaavan ministeriön pyynnöstä tämän nimeämä tarkkailija, jonka tehtävänä on tarkastaa Komorien vesillä pyydetyt saaliit.
   1.2   Komorien toimivaltaisen viranomaisen on laadittava luettelo aluksista, joille on tarkoitus lähettää tarkkailija, sekä luettelo aluksille sijoitettavista tarkkailijoista. Luetteloja on päivitettävä. Ne on toimitettava Euroopan komissiolle heti kun ne on laadittu, ja sen jälkeen joka kolmas kuukausi, jos niitä on päivitetty.
   1.3   Komorien toimivaltaisen viranomaisen on ilmoitettava asianomaisille laivanvarustajille tai heidän edustajilleen alukselle sijoitettavan tarkkailijan nimi lisenssin myöntämisen yhteydessä tai viimeistään 15 päivää ennen tarkkailijan suunniteltua alukselle saapumista.
   2.   Tarkkailijan aluksella olo kestää yhden kalastusmatkan ajan. Komorien toimivaltaisten viranomaisten nimenomaisesta pyynnöstä tarkkailijan oleskelu aluksella voidaan kuitenkin jakaa useamman kalastusmatkan ajalle tietyn aluksen kalastusmatkojen keskimääräisen kestoajan mukaan. Komorien toimivaltaiset viranomaiset esittävät tämän pyynnön alukselle tulevan tarkkailijan nimeämisen yhteydessä.
   3.   Laivanvarustaja tai hänen edustajansa ja Komorien viranomaiset sopivat yhdessä tarkkailijan alukselle ottamista koskevista edellytyksistä.
   4.   Tarkkailijan alukselle nousu tapahtuu varustajan valitsemassa satamassa nimettyjen alusten luettelosta ilmoittamista seuraavan ensimmäisen Komorien vesillä tapahtuvan kalastusmatkan alussa.
   5.   Kyseisten varustajien on ilmoitettava kahden viikon kuluessa ja kymmenen päivän varoitusajalla tarkkailijoiden alukselle nousemista varten suunnitellut päivämäärät ja Komorien satamat.
   6.   Jos tarkkailija nousee alukselle muussa kuin kotimaassaan, varustajan on vastattava tarkkailijan matkakuluista. Jos alus poistuu Komorien vesiltä komorilaisen tarkkailijan ollessa aluksella, on kaikin keinoin pyrittävä varmistamaan tarkkailijan paluu Komoreille niin pian kuin mahdollista varustajan kustannuksella.
   7.   Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustaja vapautuu ilman eri toimenpiteitä velvollisuudestaan ottaa kyseinen tarkkailija alukselle.
   8.   Tarkkailijaa on kohdeltava kuten aluksen päällystöä. Hänen tehtävänään on:

               8.1

               tehdä havaintoja alusten kalastustoiminnasta;

               8.2

               tarkistaa kalastusta harjoittavien alusten sijainti;

               8.3

               ottaa näytteitä biologisiin tarkoituksiin tieteellisten ohjelmien mukaisesti;

               8.4

               laatia luettelo käytetyistä pyydyksistä;

               8.5

               tarkastaa Komorien vesillä pyydettyjä saaliita koskevat tiedot kalastuspäiväkirjasta;

               8.6

               tarkastaa sivusaaliiden prosenttiosuudet ja tehdä arvio kaupan pidettävien kala-, äyriäis- ja pääjalkaislajien poisheitetyistä määristä;

               8.7

               ilmoittaa radioteitse kalastustiedot, mukaan luettuna aluksella olevien pääasiallisten ja sivusaaliiden määrä.

         9.   Aluksen päällikön on kaikin hänen vastuulleen kuuluvin tavoin huolehdittava tarkkailijan fyysisestä ja henkisestä turvallisuudesta tämän suorittaessa tehtäviään.
   10.   Tarkkailijalle on tarjottava kaikki mahdollisuudet tehtävänsä suorittamiseen. Aluksen päällikön on annettava hänen käyttöönsä tehtävän suorittamiseen tarvittavat viestintävälineet, kalastustoimintaan suoraan liittyvät asiakirjat eli kalastuspäiväkirja ja lokikirja sekä mahdollistettava pääsy aluksen eri osiin tehtävien helpottamiseksi.
   11.   Aluksella olonsa aikana tarkkailijan on:

               11.1

               kaikin mahdollisin tavoin huolehdittava siitä, että hänen alukselle tulonsa ja siellä olonsa ei keskeytä tai haittaa kalastustoimintaa;

               11.2

               kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta.

         12.   Tarkkailujakson lopussa ennen alukselta poistumista tarkkailija laatii toimintakertomuksen, joka toimitetaan Komorien toimivaltaisille viranomaisille ja jonka jäljennös toimitetaan Euroopan komissiolle. Hän allekirjoittaa sen aluksen päällikön läsnä ollessa; tämä voi lisätä tai pyytää lisäämään siihen kaikki tarpeellisena pitämänsä huomiot, jotka hän vahvistaa allekirjoituksellaan. Tieteellinen tarkkailija antaa aluksen päällikölle jäljennöksen kertomuksesta poistuessaan alukselta.
   13.   Tarkkailijoille järjestetään aluksella olevien mahdollisuuksien mukaan laivanvarustajan kustannuksella samantasoinen ruokailu ja majoitus kuin päällystöllekin.
   14.   Tarkkailijan palkasta ja sosiaalimaksuista huolehtivat Komorien toimivaltaiset viranomaiset.
   15.   Varustajat osallistuvat tieteellisestä tarkkailusta aiheutuviin kuluihin 20 dollarin summalla alusta kohti. Nämä kulut maksetaan lisenssimaksujen yhteydessä ja niiden lisäksi.
   VII   LUKU
   VALVONTA
   1.   Euroopan yhteisö pitää ajan tasalla olevaa luetteloa aluksista, joille on myönnetty tämän pöytäkirjan määräysten mukainen kalastuslisenssi. Luettelo annetaan tiedoksi kalastuksen valvonnasta vastaaville Komorien viranomaisille heti kun se on laadittu, ja sen jälkeen aina kun sitä päivitetään.
   2.   Yhteisön alukset voidaan merkitä edellisessä kohdassa mainittuun luetteloon, kun on saatu ilmoitus tämän liitteen I luvun 2 jakson 3 kohdassa tarkoitetun ennakkomaksun maksamisesta. Laivanvarustaja voi tällöin saada jäljennöksen tästä luettelosta, jota on säilytettävä aluksella kalastuslisenssin asemasta, kunnes kalastuslisenssi myönnetään.
   3.   Vyöhykkeelle tulo ja siltä poistuminen
   3.1   Yhteisön alusten on ilmoitettava vähintään kolme tuntia aikaisemmin kalastuksen valvonnasta vastaaville Komorien viranomaisille aikomuksestaan tulla Komorien vesille tai poistua niiltä.
   3.2   Poistumisilmoituksen yhteydessä kunkin aluksen on ilmoitettava myös sijaintinsa ja aluksella olevien saaliiden määrä ja lajit. Nämä tiedonannot tehdään ensisijaisesti faksilla, mutta jos aluksella ei ole faksia, ne tehdään radion välityksellä.
   3.3   Ilman Komorien toimivaltaiselle viranomaiselle tehtyä ennakkoilmoitusta kalastamasta yllätetty alus katsotaan ilman lisenssiä kalastavaksi alukseksi.
   3.4   Kalastuslisenssin myöntämisen yhteydessä on ilmoitettava myös faksinumero, puhelinnumero ja sähköpostiosoite.
   4.   Valvontamenettely
   4.1   Komorien vesillä kalastavien yhteisön alusten päälliköiden on sallittava kalastustoiminnan tarkastamisesta ja valvonnasta vastaavien Komorien virkamiesten alukselle pääsy ja helpotettava näiden tehtävien suorittamista.
   4.2   Näiden viranomaisten läsnäolo aluksella ei saa ylittää aikaa, joka on tarpeellinen tehtävien suorittamiseksi.
   4.3   Kunkin tarkastuksen jälkeen aluksen päällikölle annetaan todistus.
   5.   Satelliittiseuranta
   Kaikkiin tämän sopimuksen nojalla kalastaviin yhteisön aluksiin sovelletaan satelliittiseurantaa lisäyksessä 3 vahvistettujen määräysten mukaisesti. Kyseiset määräykset tulevat voimaan kymmenentenä päivänä sen jälkeen, kun Komorien viranomaiset ovat ilmoittaneet Mauritiuksella sijaitsevalle EY:n lähetystölle Komorien kalastuksenvalvontakeskuksen toiminnan aloittamisesta.
   6.   Aluksen pysäyttäminen
   6.1   Komorien toimivaltaisten viranomaisten on annettava Euroopan komissiolle ja lippuvaltiolle 48 tunnin kuluessa tieto jokaisesta yhteisön aluksesta, joka on pysäytetty ja johon on sovellettu seuraamuksia Komorien vesillä.
   6.2   Euroopan komissiolle on samanaikaisesti toimitettava lyhyt selvitys pysäyttämiseen johtaneista olosuhteista ja syistä.
   7.   Aluksen pysäyttämistä koskeva selvitys
   7.1   Aluksen päällikön on allekirjoitettava Komorien toimivaltaisen viranomaisen laatima selvitys.
   7.2   Tämä allekirjoitus ei aiheuta muutoksia aluksen päällikön oikeuksiin ja puolustuskeinoihin, joihin hän voi vedota sen rikkomisen osalta, josta häntä epäillään.
   7.3   Päällikön on ohjattava aluksensa Komorien viranomaisten osoittamaan satamaan. Jos kyseessä on vähäinen rikkominen, Komorien toimivaltainen viranomainen voi antaa pysäytetylle alukselle luvan jatkaa kalastustoimintaa.
   8.   Sovittelukokous aluksen pysäyttämisen yhteydessä
   8.1   Oletettua rikkomista koskevien todisteiden säilyttämiseksi tarkoitettuja toimenpiteitä lukuun ottamatta ei saa toteuttaa mitään aluksen päällikköä, miehistöä, lastia tai laitteita koskevia toimenpiteitä ennen kuin yhden työpäivän kuluessa edellä tarkoitettujen tietojen vastaanottamisesta on järjestetty Euroopan komission ja Komorien toimivaltaisten viranomaisten välinen sovittelukokous, johon voi myös osallistua kyseisen jäsenvaltion edustaja.
   8.2   Tässä kokouksessa sopimuspuolet luovuttavat toisilleen kaikki asiakirjat ja tiedot, joista voi olla hyötyä tilanteeseen johtaneiden seikkojen selvittämisessä. Varustamolle tai tämän edustajalle on ilmoitettava kokouksen tuloksista sekä kaikista pysäyttämisen mahdollisesti aiheuttamista toimenpiteistä.
   9.   Pysäyttämisen selvittäminen
   9.1   Ennen mahdollisen oikeudellisen menettelyn aloittamista oletettu rikkominen on pyrittävä sovittamaan sovittelumenettelyllä. Tämä menettely päättyy viimeistään kolmantena työpäivänä pysäyttämisestä lukien.
   9.2   Sovittelumenettelyn tapauksessa sovellettavan sakon suuruus määritellään Komorien lainsäädännön mukaisesti.
   9.3   Jos asiaa ei ole saatu ratkaistua sovittelumenettelyllä ja jos se viedään toimivaltaisen oikeusviranomaisen käsiteltäväksi, varustajan on asetettava Komorien toimivaltaisten viranomaisten osoittamaan pankkiin vakuus, jonka määrä vahvistetaan ottaen huomioon pysäytyksestä aiheutuneet kustannukset, sakkojen määrä ja korjaukset, jotka rikkomisesta vastuussa olevien on hoidettava.
   9.4   Vakuutta ei voi peruuttaa ennen kuin oikeuskäsittely on päättynyt. Vakuus vapautetaan heti, kun oikeuskäsittely päättyy ilman, että kyseistä aluksen päällikköä tuomitaan. Jos päällikkö tuomitaan sakkoon, joka on määrältään vakuutta pienempi, Komorien toimivaltaiset viranomaiset vapauttavat jäännöksen.
   9.5   Alus päästetään lähtemään, ja se ja sen miehistö saavat poistua satamasta heti, kun:

               —

               sopimusmenettelystä johtuvat velvoitteet on täytetty,

               —

               tai, oikeuskäsittelyn ollessa kesken, heti kun edellä 9.3 kohdassa tarkoitettu vakuus on asetettu ja Komorien toimivaltaiset viranomaiset ovat hyväksyneet sen.

         10.   Jälleenlaivaukset
   10.1   Yhteisön alusten, jotka haluavat jälleenlaivata saaliitaan Komorien vesillä, on tehtävä se Komorien satamien redillä.
   10.2   Kyseisten alusten varustajien on annettava Komorien toimivaltaisille viranomaisille vähintään 24 tuntia aikaisemmin seuraavat tiedot:

               —

               jälleenlaivausta aikovien alusten nimet,

               —

               rahtialuksen nimi,

               —

               jälleenlaivattavien lajien määrä tonneissa,

               —

               jälleenlaivauspäivä.

         10.3   Jälleenlaivaus rinnastetaan Komorien vesiltä poistumiseen. Alusten on näin ollen toimitettava Komorien toimivaltaisille viranomaisille saalisilmoitukset ja ilmoitettava, aikovatko ne jatkaa kalastusta vai poistua Komorien vesiltä.
   10.4   Muut kuin edellä olevissa kohdissa tarkoitetut saaliiden jälleenlaivaustoimenpiteet ovat kiellettyjä Komorien vesillä. Tämän määräyksen rikkominen johtaa Komorien voimassa olevan lainsäädännön mukaisiin seuraamuksiin.
   11.   Saaliin purkamista tai jälleenlaivausta Komorien satamassa harjoittavien yhteisön alusten päälliköiden on sallittava Komorien tarkastajien toiminta ja helpotettava sitä. Kunkin satamassa tai muualla tehdyn tarkastuksen jälkeen aluksen päällikölle annetaan todistus.


title: EFTAn valvontaviranomaisen päätös N:o 276/99/KOL, tehty 17 päivänä marraskuuta 1999, kehitysmaalle annettavana kehitysapuna laivanrakennusteollisuudelle myönnettävän valtiontuen uusista suuntaviivoista ja 21. muutoksesta valtiontukea koskeviin menettelysääntöihin ja aineellisiin sääntöihin

text:
Tärkeä oikeudellinen huomautus

|

E1999C0276

Virallinen lehti nro L 135 , 08/06/2000 s. 0036 - 0040

EFTAn valvontaviranomaisen päätösN:o 276/99/KOL,tehty 17 päivänä marraskuuta 1999,kehitysmaalle annettavana kehitysapuna laivanrakennusteollisuudelle myönnettävän valtiontuen uusista suuntaviivoista ja 21. muutoksesta valtiontukea koskeviin menettelysääntöihin ja aineellisiin sääntöihinEFTAN VALVONTAVIRANOMAINEN, jokaottaa huomioon Euroopan talousalueesta(1) tehdyn sopimuksen ja erityisesti sen 61-63 artiklan,ottaa huomioon EFTAn jäsenvaltioiden välisen, valvontaviranomaisen ja tuomioistuimen(2) perustamista koskevan sopimuksen ja erityisesti sen pöytäkirjassa 3 olevan 24 artiklan ja 1 artiklan,sekä katsoo seuraavaa:EFTAn valvontaviranomainen varmistaa valvontaviranomaisesta ja tuomioistuimesta tehdyn sopimuksen 24 artiklan nojalla valtiontukea koskevan lainsäädännön soveltamisen.Valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvontaviranomaisesta ja tuomioistuimelta tehdyssä sopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.On otettava huomioon EFTAn valvontaviranomaisen 19 päivänä tammikuuta 1994 hyväksymät valtiontukea koskevat menettelysäännöt(3) ja aineelliset säännöt(4).Euroopan yhteisöjen komissio antoi 10 päivänä kesäkuuta 1997 jäsenvaltioille tiedoksi ajantasaistetun luettelon tukikelpoisista maista (jäsenvaltioille osoitettu kirje SG(97) D/4345, päivätty 10 päivänä kesäkuuta 1997).ETA:n valtiontukisääntöjen yhtenäinen soveltaminen on taattava koko Euroopan talousalueella.ETA-sopimuksen liitteen XV lopussa olevan luvun "Yleistä" II kohdan mukaan EFTAn valvontaviranomaisen on tasapuolisten kilpailuedellytysten säilyttämiseksi Euroopan yhteisöjen komissiota kuultuaan hyväksyttävä oikeudellisia asiakirjoja, jotka vastaavat komission antamia asetuksia.Laivanrakennusteollisuudelle myönnettävän tuen uusien sääntöjen vahvistamisesta 29 päivänä kesäkuuta 1998 annettu neuvoston asetus (EY) N:o 1540/98, joka korvaa laivanrakennusteollisuudelle myönnettävästä tuesta 21 päivänä joulukuuta 1990 annetun neuvoston direktiivin 90/684/ETY, sellaisena kuin se on viimeksi muutettuna 19 päivänä joulukuuta 1994 annetulla neuvoston direktiivillä 94/73/EY, sisällytettiin ETA-sopimuksen liitteessä XV olevan 1 kohdan b alakohtaan 29 päivänä tammikuuta 1999 tehdyllä ETA:n sekakomitean päätöksellä N:o 12/99,ON TEHNYT TÄMÄN PÄÄTÖKSEN:1. Valtiontuen suuntaviivojen 31 luku korvataan tämän päätöksen liitteessä I olevalla tekstillä.2. EFTA-valtioille ilmoitetaan tästä päätöksestä kirjeellä, johon liitetään jäljennös tästä päätöksestä, liite I mukaan luettuna.3. Päätös annetaan tiedoksi Euroopan yhteisöjen komissiolle ETA-sopimuksen pöytäkirjassa 27 olevan d alakohdan mukaisesti lähettämällä sille jäljennös tästä päätöksestä ja sen liitteestä I.4. Tämä päätös ja sen liite I julkaistaan Euroopan yhteisöjen virallisen lehden ETA-osastossa ja ETA-täydennysosassa.5. Tämä päätös on todistusvoimainen englannin kielellä.Tehty Brysselissä 17 päivänä marraskuuta 1999.EFTAn valvontaviranomaisen puolestaPuheenjohtajaKnut Almestad(1) Jäljempänä "ETA-sopimus".(2) Jäljempänä "sopimus valvontaviranomaisesta ja tuomioistuimesta".(3) Jäljempänä "valtiontuen suuntaviivat".(4) Julkaistu alun perin Euroopan yhteisöjen virallisessa lehdessä L 240, 15.9.1994 ja samana päivänä julkaistussa EYVL:n ETA-täydennysosassa nro 34, viimeisin (20.) muutos hyväksytty (EYVL L 137, 8.6.2000) päätöksellä N:o 275/99/KOL, tehty 17 päivänä marraskuuta 1999.LIITE I"31. KEHITYSMAALLE ANNETTAVANA KEHITYSAPUNA MYÖNNETTÄVÄ TUKI LAIVANRAKENNUSTEOLLISUUDELLE(1)1) ETA-sopimuksen liitteessä XV olevan 1 kohdan b alakohdassa tarkoitetun laivanrakennusteollisuudelle myönnettävää tukea koskevan säädöksen 3 artiklan 5 kohdassa(2) säädetään, että kehitysmaalle kehitysapuna laivanrakennukseen tai laivakonversioon myönnetty tuki voidaan jättää laskematta toimintatuen voimassa olevaan enimmäismäärään sellaisena, kuin se on vahvistettu laivanrakennusasetuksen 3 artiklan 1 kohdassa.2) Tällaista tukea voidaan pitää ETA-sopimuksen toimintaan soveltuvana, jos se noudattaa OECD:n työryhmän nro 6 tätä tarkoitusta varten 3 päivänä elokuuta 1981 annetun OECD:n neuvoston päätöslauselman 6, 7 ja 8 artiklan tulkinnasta tekemässä sopimuksessa määräämiä edellytyksiä (sopimus laivojen vientiluotoista).3) Kaikki tällaiset yksittäiset suunnitelmat on ilmoitettava etukäteen EFTAn valvontaviranomaiselle. Ilmoituksen perusteella EFTAn valvontaviranomainen tutkii suunnitellun tuen erityisen kehitykseen liittyvän puolen ja varmistuu siitä, että se kuuluu sopimuksen soveltamisalaan.4) Tällöin EFTAn valvontaviranomainen varmistaa, että ehdotettu tuki noudattaa 18 päivänä tammikuuta 1984 laivojen vientiluottoja koskevan sopimuksen 6 artiklan tulkinnasta laaditussa OECD:n asiakirjassa C/WP6(84)3 määrättyjä perusteita(3).5) Näin ollen kehitystukea myöntävän EFTA-valtion on noudatettava seuraavia perusteita:1) tukea ei saa myöntää sellaisten laivojen rakentamiseen, jotka liikennöivät mukavuuslipun alla;2) siinä tapauksessa, että tukea ei voida luokitella julkiseksi kehitystueksi OECD:n puitteissa, myöntäjän on vahvistettava, että tuki on osa hallitusten välistä sopimusta;3) myöntäjän on annettava riittävät vakuudet siitä, että todellinen omistaja asuu vakinaisesti tuensaajavaltiossa ja että tuensaajayritys ei ole ulkomaalaisen yhtiön ei-toimiva tytäryhtiö;4) tuensaajan on annettava sitoumus olla myymättä laivaa ilman edeltävää viranomaisten hyväksyntää.Lisäksi myönnettyyn tukeen on sisällyttävä vähintään 25 prosentin avustusosa OECD:n laskentamenetelmän mukaisesti (ks. OECD:n asiakirja C/WP6(85)62, 21.10.1985).6) Sopimuksessa laivojen vientiluotoista ei toisaalta ole perusteita, joita sovellettaisiin kehitystukeen oikeutettujen valtioiden luokitteluun. EFTAn valvontaviranomainen on Euroopan yhteisöjen komission käytännön huomioon ottaen päättänyt pitää kehitystuen myöntämistä seuraaville valtioille laivanrakennusasetuksen 3 artiklan 5 kohdan edellytysten mukaan ETA-sopimuksen toimintaan soveltuvana:a) Afrikan, Karibian ja Tyynenmeren valtiot (AKT-valtiot)(4);b) Euroopan yhteisön jäsenvaltioiden merentakaiset maat ja alueet(5);c) kaikki valtiot, jotka eivät sisälly edellä mainittuihin a ja b kohtiin ja jotka on luokiteltu OECD:n DAC-listalla vähiten kehittyneiksi valtioiksi ('least-developed countries' - LLDC), alhaisen tulotason valtioiksi ('low-income countries' - LIC) tai alempaan keskitulotasoon kuuluviksi valtioiksi ('lower middle-income countries' - LMIC). Nämä valtiot ovat seuraavat:- Afganistan (LLDC),- Albania (LIC),- Algeria (LMIC),- Armenia (LIC),- Azerbaidzan (LIC),- Bangladesh (LLDC),- Bhutan (LLDC),- Bolivia (LMIC),- Bosnia ja Hertsegovina (LIC),- Costa_Rica (LMIC),- Ecuador (LMIC),- Egypti (LMIC),- El Salvador (LMIC),- Entinen Jugoslavian tasavalta Makedonia (LMIC),- Filippiinit (LMIC),- Georgia (LIC),- Guatemala (LMIC),- Honduras (LIC),- Indonesia (LMIC),- Intia (LIC),- Irak (LMIC),- Iran (LMIC),- Itä-Timor (LMIC),- Jemen (LLDC),- Jordania (LMIC),- Jugoslavian liittotasavalta (LMIC),- Kambodza (LLDC),- Kiina (LIC),- Kazakstan (LMIC),- Kirgisia (LIC),- Kolumbia (LMIC)- Kuuba (LMIC)- Laos (LLDC),- Libanon (LMIC),- Malediivit (LLDC),- Marokko (LMIC),- Marshallinsaaret (LMIC),- Mikronesian liittovaltio (LMIC),- Moldova (LMIC),- Mongolia (LIC),- Myanmar (LLDC),- Nepal (LLDC),- Nicaragua (LIC),- Niue (LMIC),- Pakistan (LIC),- Palau (LMIC),- Palestiinan itsehallintoalueet (LMIC),- Panama (LMIC),- Paraguay (LMIC),- Peru (LMIC),- Pohjois-Korea (LMIC)- Sri Lanka (LIC),- Syyria (LMIC),- Tadzikistan (LIC),- Thaimaa (LMIC),- Tokelau (LMIC),- Tunisia (LMIC),- Turkki (LMIC),- Turkmenistan (LMIC),- Uzbekistan (LMIC),- Venezuela (LMIC),- Vietnam (LIC).7) Ylempään keskitulotasoon kuuluvia valtioita ('upper middle-income countries' - UMIC) ei pidetä tukeen oikeutettuina.8) Turvatakseen EFTA-valtioiden laivanrakennukseen liittyvät edut EFTAn valvontaviranomainen kuitenkin antaa EFTA-valtioiden myöntää kehitystukea valtioille, jotka eivät kuulu edellä mainittuihin ryhmiin, jos EFTA-valtiot voivat osoittaa, että OECD-sopimuksessa osallisena oleva kolmas valtio suunnittelee kehitystuen myöntämistä tietylle sopimukselle. Tässä tapauksessa EFTAn valvontaviranomainen voi pitää ETA-sopimuksen toimintaan soveltuvana tälle sopimukselle myönnettävää kehitystukea samaan tasoon asti OECD:n avustusosan laskentamenetelmän perusteella, jota OECD-sopimuksessa osallisena oleva kolmas valtio suunnittelee.9) Laivanrakennusasetuksen 3 artiklan 5 kohdan soveltamisen kiristämiseksi ja edellä 5 kohdassa mainittujen perusteiden noudattamisen varmistamiseksi EFTA-valtioita vaaditaan muodollisesti sitoutumaan siihen, että jokaisessa yksittäisessä laivanrakennusasetuksen 3 artiklan 5 kohdan mukaisessa kehityshankkeen ilmoittamisessa noudatetaan näitä perusteita. Niiden odotetaan myös antavan asiaankuuluvat yksityiskohtaiset tiedot sopimuksesta sen määrittelemiseksi, missä suhteessa sopimushinta on vastaavanlaisten alusten markkinahintaan.10) EFTA-valtioille ilmoitetaan mukavuuslippua koskevista perusteista (edellä 5 kohdan 1 alakohta), että EFTAn valvontaviranomainen katsoo seuraavilla valtioilla olevan mukavuuslippu:- Antigua ja Barbuda,- Bahama,- Bermuda,- Caymansaaret,- Honduras,- Kypros,- Libanon,- Liberia,- Malta,- Marshallinsaaret,- Mauritius,- Panama,- Saint Vincent,- Vanuatu.11) Tämän jakson määräykset ovat voimassa siihen asti, kunnes sen asiakirjan voimassaolo päättyy, johon viitataan ETA-sopimuksen liitteessä XV olevan 1 kohdan b alakohdassa."(1) Tämä jakso vastaa 3 päivänä tammikuuta 1989 päivättyä komission kirjettä SG(89) D/311 jäsenvaltioille, sellaisena kuin se on viimeksi ajantasaistettuna 10 päivänä kesäkuuta 1997 päivätyllä komission kirjeellä SG(97) D/4345 jäsenvaltioille. Ajantasaistetut luettelot tukikelpoisista maista ja mukavuuslipun omaavista maista julkaistaan komission ilmoituksessa, joka koskee seitsemännen neuvoston direktiivin 90/684/ETY, sellaisena kuin se on viimeksi muutettuna laivanrakennusteollisuudelle myönnettävästä tuesta annetulla neuvoston asetuksella (EY) N:o 1904/96, 4 artiklan 7 kohdan nojalla kehitystukeen oikeutettuja valtioita (EYVL C 218, 18.7.1997, s. 8).(2) Laivanrakennusteollisuudelle myönnettävän tuen uusien sääntöjen vahvistamisesta 29 päivänä kesäkuuta 1998 annettu neuvoston asetus (EY) N:o 1540/98. Tästä neuvoston asetuksesta, sellaisena kuin se on mukautettuna ETA-sopimusta varten 29 päivänä tammikuuta 1999 annetulla ETA:n sekakomitean päätöksellä N:o 12/99, käytetään jäljempänä nimeä 'laivanrakennusasetus'.(3) Neuvoston työryhmä nro 6: Laivojen vientiluottoja koskevia sopimuksen määritelmien ja hallinnollisten menettelyjen tarkistaminen.(4) Ks. 25 päivänä helmikuuta 1991 tehty neuvoston ja komission päätös 91/400/EHTY, ETY neljännen AKT-ETY-yleissopimuksen tekemisestä (EYVL L 229, 17.8.1991, s. 1). AKT-maat on lueteltu komission ilmoituksessa tukeen oikeutettujen maiden luettelosta, EYVL C 218, 18.7.1997, s. 9-10.(5) Ks. merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 annetun neuvoston päätöksen 91/482/ETY liite I (EYVL L 263, 19.9.1991, s. 1). Merentakaiset maat ja alueet on lueteltu komission ilmoituksessa tukeen oikeutettujen maiden luettelosta, EYVL C 218, 18.7.1997, s. 10-11.


               25.4.2016

               FI

               Euroopan unionin virallinen lehti

               C 145/2

         Unionin tuomioistuimen päätös,
   annettu 9 päivänä maaliskuuta 2016,
   virallisista vapaapäivistä ja tuomioistuimen lomakausista
   (2016/C 145/02)
   UNIONIN TUOMIOISTUIN, joka
   ottaa huomioon työjärjestyksen 24 artiklan 2, 4 ja 6 kohdan
   sekä katsoo, että kyseisen säännöksen mukaan on laadittava luettelo virallisista vapaapäivistä ja vahvistettava tuomioistuimen lomakausien ajankohdat,
   ON HYVÄKSYNYT TÄMÄN PÄÄTÖKSEN:

      1 artikla

   Työjärjestyksen 24 artiklan 4 ja 6 kohdassa tarkoitettu luettelo virallisista vapaapäivistä on seuraava:

               —

               uudenvuodenpäivä

               —

               toinen pääsiäispäivä

               —

               vapunpäivä

               —

               helatorstai

               —

               toinen helluntaipäivä

               —

               23 päivä kesäkuuta

               —

               15 päivä elokuuta

               —

               1 päivä marraskuuta

               —

               25 päivä joulukuuta

               —

               26 päivä joulukuuta.

      2 artikla

   Vahvistetaan työjärjestyksen 24 artiklan 2 ja 6 kohdassa tarkoitettujen tuomioistuimen lomakausien ajankohdat 1 päivän marraskuuta 2016 ja 31 päivän lokakuuta 2017 väliseksi ajaksi seuraavasti:

               —

               joulu 2016: maanantaista 19 päivästä joulukuuta 2016 sunnuntaihin 8 päivään tammikuuta 2017 nämä päivät mukaan lukien

               —

               pääsiäinen 2017: maanantaista 10 päivästä huhtikuuta 2017 sunnuntaihin 23 päivään huhtikuuta 2017 nämä päivät mukaan lukien

               —

               kesä 2017: perjantaista 21 päivästä heinäkuuta 2017 sunnuntaihin 3 päivään syyskuuta 2017 nämä päivät mukaan lukien.

      3 artikla

   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 9 päivänä maaliskuuta 2016.

            Kirjaaja

         A. CALOT ESCOBAR

            Presidentti

         K. LENAERTS


title: 2014/334/EU: Neuvoston päätös, annettu 19 päivänä toukokuuta 2014 , Euroopan unionin ja São Tomé ja Príncipen demokraattisen tasavallan välisessä kumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
               7.6.2014

               FI

               Euroopan unionin virallinen lehti

               L 168/1

         NEUVOSTON PÄÄTÖS,
   annettu 19 päivänä toukokuuta 2014,
   Euroopan unionin ja São Tomé ja Príncipen demokraattisen tasavallan välisessä kumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

      (2014/334/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto hyväksyi 23 päivänä heinäkuuta 2007 São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen, jäljempänä ’kalastuskumppanuussopimus’, hyväksymällä asetuksen (EY) N:o 894/2007 (1).

               (2)

               Kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan viimeisimmän pöytäkirjan (2) soveltaminen päättyi 12 päivänä toukokuuta 2014.

               (3)

               Unioni on neuvotellut São Tomé ja Príncipen kanssa uuden pöytäkirjan, joka on voimassa neljä vuotta ja jossa unionin aluksille myönnetään kalastusmahdollisuuksia São Tomé ja Príncipen demokraattisen tasavallan suvereniteettiin tai lainkäyttövaltaan kalastuksen osalta kuuluvilla vesillä. Neuvottelujen tuloksena uusi pöytäkirja parafoitiin 19 päivänä joulukuuta 2013.

               (4)

               Unionin alusten kalastustoiminnan jatkumisen varmistamiseksi uutta pöytäkirjaa olisi sovellettava väliaikaisesti kunnes sen tekemistä varten tarvittavat menettelyt on saatettu päätökseen. Sitä sovelletaan väliaikaisesti sen allekirjoituspäivästä alkaen mutta ei kuitenkaan ennen viimeisimmän pöytäkirjan voimassaolon päättymistä.

               (5)

               Uusi pöytäkirja olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja São Tomé ja Príncipen demokraattisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja, jäljempänä ’pöytäkirja’, unionin puolesta sillä varauksella, että mainitun pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti pöytäkirjan 14 artiklan mukaisesti sen allekirjoituspäivästä (3), mutta ei kuitenkaan ennen 13 päivää toukokuuta 2014.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä toukokuuta 2014.

            Neuvoston puolesta

            Puheenjohtaja

         A. TSAFTARIS

      (1)  Neuvoston asetus (EY) N:o 894/2007, tehty 23 päivänä heinäkuuta 2007, São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen tekemisestä (EUVL L 205, 7.8.2007, s. 35).

      (2)  Pöytäkirja Euroopan unionin ja São Tomé ja Príncipen demokraattisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta (EUVL L 136, 24.5.2011, s. 5).

      (3)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


Euroopan parlamentin päätös lausuntopyyntöjä Euroopan unionin erillisvirastoille koskevan uuden artiklan lisäämisestä työjärjestykseen (2004/2008(REG))


title: Neuvoston päätös (YUTP) 2015/364, annettu 5 päivänä maaliskuuta 2015 , Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun neuvoston päätöksen 2014/119/YUTP muuttamisesta

text:
               6.3.2015

               FI

               Euroopan unionin virallinen lehti

               L 62/25

         NEUVOSTON PÄÄTÖS (YUTP) 2015/364,
   annettu 5 päivänä maaliskuuta 2015,
   Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun neuvoston päätöksen 2014/119/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 5 päivänä maaliskuuta 2014 neuvoston päätöksen 2014/119/YUTP (1).

               (2)

               Neuvoston päätöksessä (YUTP) 2015/143 (2)29 päivältä tammikuuta 2015 selkiytettiin luetteloon ottamisen perusteita jäädytettäessä niiden henkilöiden varoja, jotka ovat vastuussa Ukrainan valtionvarojen väärinkäytöstä.

               (3)

               Päätöksessä 2014/119/YUTP säädettyjä rajoittavia toimenpiteitä sovelletaan 6 päivään maaliskuuta 2015. Päätöksen uudelleentarkastelun perusteella kyseisten rajoittavien toimenpiteiden soveltamista olisi jatkettava 14 henkilön osalta 6 päivään maaliskuuta 2016 ja neljän henkilön osalta 6 päivään kesäkuuta 2015. 18:aa henkilöä koskevat tiedot olisi muutettava.

               (4)

               Päätös 2014/119/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/119/YUTP seuraavasti:

               1)

               Korvataan 5 artikla seuraavasti:
               ”5 artikla
               Tämä päätös tulee voimaan päivänä, jona se julkaistaan Euroopan unionin virallisessa lehdessä.
               Tätä päätöstä sovelletaan 6 päivään maaliskuuta 2016. Edellä olevan 1 artiklan toimenpiteitä sovelletaan 6 päivään kesäkuuta 2015 liitteen kohtien nro 4, 8, 10 ja 13 osalta.
               Tätä päätöstä tarkastellaan jatkuvasti uudelleen. Sen voimassaoloa jatketaan tai sitä muutetaan tarvittaessa, jos neuvosto katsoo, ettei sen tavoitteita ole saavutettu.”

               2)

               Korvataan liite tämän päätöksen liitteessä olevalla tekstillä.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 5 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  Neuvoston päätös 2014/119/YUTP, annettu 5 päivänä maaliskuuta 2014, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä (EUVL L 66, 6.3.2014, s. 26).

      (2)  Neuvoston päätös (YUTP) 2015/143, annettu 29 päivänä tammikuuta 2015, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta (EUVL L 24, 30.1.2015, s. 16).

      LIITE

            ”LIITE

               Luettelo 1 artiklassa tarkoitetuista henkilöistä, yhteisöistä ja elimistä

                        Nimi

                        Tunnistustiedot

                        Perusteet

                        Luetteloon merkitsemisen päivämäärä

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        Syntymäaika: 9.7.1950 Syntymäpaikka: Yenakiieve (Donetskin alue) Ukrainan ent. presidentti

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        Syntymäaika: 20.1.1963 Syntymäpaikka: Kostiantynivka (Donetskin alue) ent. sisäasianministeri

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        3.

                        Viktor Pavlovych Pshonka
                        (Віктор Павлович Пшонка)

                        Syntymäaika: 6.2.1954 Syntymäpaikka: Serhiyivka (Donetskin alue) Ukrainan ent. valtakunnansyyttäjä

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        Syntymäaika: 12.11.1976 Syntymäpaikka: Rîbnița (Moldova) ent. oikeusministeri

                        Henkilö on Ukrainan viranomaisten käynnistämän tutkinnan alaisena epäiltynä julkisessa tehtävässä olevan henkilön aseman väärinkäytöstä perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttamisesta Ukrainan julkisille varoille.

                        6.3.2014

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        Syntymäaika: 12.8.1964 Syntymäpaikka: Donetsk Ukrainan presidentin hallinnon ent. päällikkö

                        Henkilöä koskevat Ukrainan viranomaisten käynnistämät rikosoikeudelliset menettelyt, joiden syynä on julkisten varojen tai julkisen omaisuuden väärinkäyttö ja julkisessa tehtävässä olevan henkilön aseman väärinkäyttö perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttaminen Ukrainan julkisille varoille tai julkiselle omaisuudelle.

                        6.3.2014

                        6.

                        Viktor Ivanovych Ratushniak
                        (Віктор Іванович Ратушняк)

                        Syntymäaika: 16.10.1959, ent. varasisäasiainministeri

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön ja siihen osallisuuden vuoksi.

                        6.3.2014

                        7.

                        Oleksandr Viktorovych Yanukovych
                        (Олександр Вікторович Янукович)

                        Syntymäaika: 10.7.1973 Syntymäpaikka: Yenakiieve (Donetskin alue) entisen presidentin poika, liikemies

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        8.

                        Viktor Viktorovych Yanukovych
                        (Віктор Вікторович Янукович)

                        Syntymäaika: 16.7.1981 Syntymäpaikka: Yenakiieve (Donetskin alue) entisen presidentin poika; Ukrainan parlamentin (Verh'ovna Rada) jäsen

                        Henkilö on Ukrainan viranomaisten käynnistämän tutkinnan alaisena epäiltynä julkisten varojen tai julkisen omaisuuden väärinkäytöstä. Henkilö on lähellä luetteloon merkittyä henkilöä (entistä Ukrainan presidenttiä Viktor Fedorovych Yanukovychia (Viktor Janukovytš)), jota koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        9.

                        Artem Viktorovych Pshonka
                        (Артем Вікторович Пшонка)

                        Syntymäaika: 19.3.1976 Syntymäpaikka: Kramatorsk (Donetskin alue) entisen valtakunnansyyttäjän poika; Alueiden puolue -ryhmän varajohtaja Ukrainan parlamentissa (Verh'ovna Rada)

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön ja siihen osallisuuden vuoksi.

                        6.3.2014

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        Syntymäaika: 19.8.1969 Syntymäpaikka: Donetsk Andrii Kliuievin veli, liikemies

                        Henkilö on Ukrainan viranomaisten käynnistämän tutkinnan alaisena epäiltynä osallistumisesta julkisten varojen tai julkisen omaisuuden väärinkäyttöön ja julkisessa tehtävässä olevan henkilön aseman väärinkäyttöön perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttamiseen Ukrainan julkisille varoille tai julkiselle omaisuudelle. Henkilö on lähellä luetteloon merkittyä henkilöä (Andrii Petrovych Kliuievia), jota koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        Syntymäaika: 17.12.1947 Syntymäpaikka: Kaluga (Venäjä) Ukrainan pääministeri tammikuuhun 2014 saakka

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        12.

                        Serhiy Vitaliyovych Kurchenko
                        (Сергій Віталійович Курченко)

                        Syntymäaika: 21.9.1985 Syntymäpaikka: Kharkiv liikemies

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        Syntymäaika: 28.11.1963 Syntymäpaikka: Kiova ent. koulutus- ja tiedeministeri

                        Henkilö on Ukrainan viranomaisten käynnistämän tutkinnan alaisena epäiltynä julkisessa tehtävässä olevan henkilön aseman väärinkäytöstä perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttamisesta Ukrainan julkisille varoille tai julkiselle omaisuudelle.

                        6.3.2014

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        Syntymäaika: 6.1.1953 Syntymäpaikka: Bakal (Tšeljabinskin alue, Venäjä) ent. terveysministeri

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        6.3.2014

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        Syntymäaika: 24.3.1976 Syntymäpaikka: Donetsk Ukrainan entinen pääministeri

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        15.4.2014

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        Syntymäaika: 21.2.1959 Syntymäpaikka: Yenakiieve (Donetskin alue) Alueiden puolueen kansanedustaja

                        Henkilö koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        15.4.2014

                        17.

                        Oleksandr Viktorovych Klymenko
                        (Олександр Вікторович Клименко)

                        Syntymäaika: 16.11.1980 Syntymäpaikka: Makiivka (Donetskin alue) Ukrainan entinen tulo- ja palkkioministeri

                        Henkilöä koskevat Ukrainan viranomaisten käynnistämät rikosoikeudelliset menettelyt, joiden syynä on julkisten varojen tai julkisen omaisuuden väärinkäyttö ja julkisessa tehtävässä olevan henkilön aseman väärinkäyttö perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttaminen Ukrainan julkisille varoille tai julkiselle omaisuudelle.

                        15.4.2014

                        18.

                        Edward Stavytskyi
                        Eduard Anatoliyovych Stavytsky
                        (Едуард Анатолійович Ставицький)

                        Syntymäaika: 4.10.1972 Syntymäpaikka: Lebedyn (Sumyn alue) Ukrainan entinen polttoaine- ja energiaministeri
                        Asuu tiettävästi Israelissa. On kuitenkin edelleen Ukrainan kansalainen.

                        Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäytön vuoksi.

                        15.4.2014”


title: 2004/670/EY: Neuvoston päätös, tehty 8 päivänä kesäkuuta 2004, alueiden komitean itävaltalaisen varsinaisen jäsenen ja itävaltalaisen varajäsenen nimeämisestä

text:
               5.10.2004

               FI

               Euroopan unionin virallinen lehti

               L 307/4

      NEUVOSTON PÄÄTÖS,

   tehty 8 päivänä kesäkuuta 2004,
   alueiden komitean itävaltalaisen varsinaisen jäsenen ja itävaltalaisen varajäsenen nimeämisestä
   (2004/670/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen (1) alueiden komitean jäsenten ja varajäsenten nimeämisestä.

               (2)

               Alueiden komiteassa on vapautunut varsinaisen jäsenen paikka ja varajäsenen paikka Jörg HAIDERin ja Adam UNTERRIEDERin toimikausien päätyttyä, mikä on annettu neuvostolle tiedoksi 10 päivänä toukokuuta 2004,

         ON PÄÄTTÄNYT SEURAAVAA:
   Ainoa artikla
   Nimetään alueiden komitean jäseniksi

               a)

               varsinaiseksi jäseneksi:

                           Jörg HAIDER

                           Landeshauptmann

               b)

               varajäseneksi:

                           Josef MARTINZ

                           Adam UNTERRIEDERin tilalle

         jäljellä olevaksi toimikaudeksi eli 25 päivään tammikuuta 2006 saakka.

      Tehty Luxemburgissa 8 päivänä kesäkuuta 2004.

            Neuvoston puolesta

            Puheenjohtaja

         M. McDOWELL

      (1)  EYVL L 24, 26.1.2002, s. 38.


title: Neuvoston päätös, annettu 21 päivänä maaliskuuta 2011 , Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Luxemburgin, Maltan ja Itävallan osalta

text:
               24.3.2011

               FI

               Euroopan unionin virallinen lehti

               C 92/8

         NEUVOSTON PÄÄTÖS,
   annettu 21 päivänä maaliskuuta 2011,
   Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä Luxemburgin, Maltan ja Itävallan osalta
   2011/C 92/04
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   ottaa huomioon jäsenvaltioiden hallitusten sekä työnantajien ja työntekijöiden järjestöjen neuvostolle esittämät ehdokasluettelot,
   ottaa huomioon työturvallisuuden ja työterveyden neuvoa-antavan komitean varsinaisten jäsenten ja varajäsenten luettelot,
   sekä katsoo, että:

               (1)

               Neuvosto nimitti 22 päivänä marraskuuta 2010 tekemällään päätöksellä (2) Euroopan työterveys- ja työturvallisuusviraston johtokunnan varsinaiset jäsenet ja varajäsenet toimikaudeksi, joka alkoi 8 päivänä marraskuuta 2010 ja päättyy 7 päivänä marraskuuta 2013.

               (2)

               Maltan hallitus ja työntekijäjärjestöt ovat esittäneet ehdokkaat tiettyihin avoinna oleviin paikkoihin Luxemburgin, Maltan ja Itävallan osalta,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan työterveys- ja työturvallisuusviraston johtokunnan varsinaisiksi jäseniksi ja varajäseniksi 7 päivänä marraskuuta 2013 päättyväksi toimikaudeksi:
   I.   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Malta

               Mark GAUCI

               Vince ATTARD

   II.   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Luxemburg

               Marcel GOEREND

               Raffaele PAOLETTI

               Malta

               Jesmond BONELLO

               Joseph CARABOTT

               Itävalta

               Julia NEDJELIK-LISCHKA

               Alexander HEIDER

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2011.

            Neuvoston puolesta

            Puheenjohtaja

         MARTONYI J.

      (1)  EYVL L 216, 20.8.1994, s. 1.

      (2)  EUVL C 322, 27.11.2010, s. 3.


title: Neuvoston päätös (YUTP) 2016/318, annettu 4 päivänä maaliskuuta 2016, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta

text:
               5.3.2016

               FI

               Euroopan unionin virallinen lehti

               L 60/76

         NEUVOSTON PÄÄTÖS (YUTP) 2016/318,
   annettu 4 päivänä maaliskuuta 2016,
   Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 5 päivänä maaliskuuta 2014 päätöksen 2014/119/YUTP (1).

               (2)

               Neuvosto hyväksyi 5 päivänä maaliskuuta 2015 päätöksen (YUTP) 2015/364 (2), jossa säädettiin, että päätöksessä 2014/119/YUTP säädettyjen rajoittavien toimenpiteiden soveltamista olisi jatkettava neljäntoista henkilön osalta 6 päivään maaliskuuta 2016 ja neljän henkilön osalta 6 päivään kesäkuuta 2015.

               (3)

               Neuvosto hyväksyi 5 päivänä kesäkuuta 2015 päätöksen (YUTP) 2015/876 (3), jossa säädettiin muun muassa, että näistä neljästä henkilöstä kahden osalta kyseisten rajoittavien toimenpiteiden soveltamista olisi jatkettava 6 päivään maaliskuuta 2016 ja yhden henkilön osalta 6 päivään lokakuuta 2015. Neuvosto hyväksyi 5 päivänä lokakuuta 2015 päätöksen (YUTP) 2015/1781 (4), jossa säädettiin, että tämän henkilön osalta kyseisten rajoittavien toimenpiteiden soveltamista olisi jatkettava 6 päivään maaliskuuta 2016.

               (4)

               Päätöksessä 2014/119/YUTP säädettyjä rajoittavia toimenpiteitä sovelletaan kaikkien henkilöiden osalta 6 päivään maaliskuuta 2016. Päätöksen uudelleentarkastelun perusteella kyseisten rajoittavien toimenpiteiden soveltamista olisi jatkettava 16 henkilön osalta 6 päivään maaliskuuta 2017, yhtä henkilöä koskeva merkintä olisi poistettava ja kolmea henkilöä koskevat perusteet olisi saatettava ajan tasalle.

               (5)

               Päätös 2014/119/YUTP olisi näin ollen muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/119/YUTP seuraavasti:

               1)

               Korvataan 5 artiklan toinen kohta seuraavasti:
               ”Tätä päätöstä sovelletaan 6 päivään maaliskuuta 2017.”

               2)

               Muutetaan liite tämän päätöksen liitteen mukaisesti.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 4 päivänä maaliskuuta 2016.

            Neuvoston puolesta

            Puheenjohtaja

         S.A.M. DIJKSMA

      (1)  Neuvoston päätös 2014/119/YUTP, annettu 5 päivänä maaliskuuta 2014, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä (EUVL L 66, 6.3.2014, s. 26).

      (2)  Neuvoston päätös (YUTP) 2015/364, annettu 5 päivänä maaliskuuta 2015, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun neuvoston päätöksen 2014/119/YUTP muuttamisesta (EUVL L 62, 6.3.2015, s. 25).

      (3)  Neuvoston päätös (YUTP) 2015/876, annettu 5 päivänä kesäkuuta 2015, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun neuvoston päätöksen 2014/119/YUTP muuttamisesta (EUVL L 142, 6.6.2015, s. 30).

      (4)  Neuvoston päätös (YUTP) 2015/1781, annettu 5 päivänä lokakuuta 2015, Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun neuvoston päätöksen 2014/119/YUTP muuttamisesta (EUVL L 259, 6.10.2015, s. 23).

      LIITE

                  I

                  Poistetaan seuraavaa henkilöä koskeva merkintä päätöksen 2014/119/YUTP liitteessä olevasta luettelosta:

                              ”14.

                              Raisa Vasylivna Bohatyriova”

                  II

                  Korvataan päätöksen 2014/119/YUTP liitteessä olevat seuraavia henkilöitä koskevat merkinnät seuraavasti:

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              ”2.

                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)

                              Syntymäaika: 20.1.1963 Syntymäpaikka: Kostiantynivka (Donetskin alue), ent. sisäasianministeri

                              Henkilöä koskevat Ukrainan viranomaisten käynnistämät rikosoikeudelliset menettelyt, joiden syynä on julkisten varojen tai julkisen omaisuuden väärinkäyttö ja julkisessa tehtävässä olevan henkilön aseman väärinkäyttö perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttaminen Ukrainan julkisille varoille tai julkiselle omaisuudelle.

                              6.3.2014

                              4.

                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)

                              Syntymäaika: 12.11.1976 Syntymäpaikka: Rîbnița (Moldova), ent. oikeusministeri

                              Henkilöä koskevat Ukrainan viranomaisten käynnistämät rikosoikeudelliset menettelyt, joiden syynä on julkisten varojen tai julkisen omaisuuden väärinkäyttöön osallistuminen ja julkisessa tehtävässä olevan henkilön aseman väärinkäyttö perusteettoman hyödyn tuottamiseksi henkilölle itselleen tai kolmannelle osapuolelle ja näin ollen vahingon aiheuttaminen Ukrainan julkisille varoille tai julkiselle omaisuudelle.

                              6.3.2014

                              13.

                              Dmytro Volodymyrovych Tabachnyk
                              (Дмитро Володимирович Табачник)

                              Syntymäaika: 28.11.1963 Syntymäpaikka: Kiova, ent. koulutus- ja tiedeministeri

                              Henkilöä koskevat Ukrainan viranomaisten käynnistämät rikosoikeudelliset menettelyt julkisten varojen tai julkisen omaisuuden väärinkäyttöön osallistumisen vuoksi.

                              6.3.2014”


Tärkeä oikeudellinen huomautus

|

2013/359/EU: Euroopan keskuspankin päätös, annettu 21 päivänä kesäkuuta 2013 , kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EKP/2013/17)

Virallinen lehti nro L 187 , 06/07/2013 s. 0015 - 0016

		Euroopan keskuspankin päätös,annettu 21 päivänä kesäkuuta 2013,kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa(EKP/2013/17)(2013/359/EU)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "EKPJ:n perussääntö") ja erityisesti sen 29.4 ja 48.3 artiklan,ottaa huomioon Euroopan keskuspankin (EKP) yleisneuvoston myötävaikutuksen EKPJ:n perussäännön 46.2 artiklan neljännen luetelmakohdan mukaisesti,sekä katsoo seuraavaa:(1) Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 12 päivänä joulukuuta 2008 tehdyllä päätöksellä EKP/2008/23 [1] vahvistettiin Euroopan keskuspankkijärjestelmään (EKPJ) 1 päivänä tammikuuta 2009 kuuluneille kansallisille keskuspankeille 1 päivästä tammikuuta 2009 sovellettavat painoarvot (jäljempänä "painoarvot") EKP:n pääoman merkitsemisen jakoperusteessa (jäljempänä "pääoman jakoperuste").(2) Koska Kroatia liittyy Euroopan unioniin ja sen kansallisesta keskuspankista, Hrvatska narodna bankasta, tulee osa EKPJ:ää 1 päivänä heinäkuuta 2013, EKP:n merkittyä pääomaa olisi EKPJ:n perussäännön 48.3 artiklan nojalla automaattisesti korotettava. Tämä korotus edellyttää kunkin EKPJ:ään 1 päivänä heinäkuuta 2013 kuuluvan kansallisen keskuspankin painoarvon määrittämistä EKPJ:n perussäännön 29.1 artiklaa vastaavalla tavalla ja 29.2 artiklaa noudattaen.(3) Euroopan komissio on toimittanut Euroopan keskuspankin pääoman merkintään sovellettavan jakoperusteen tarkistamista varten tarvittavista tilastotiedoista 15 päivänä heinäkuuta 2003 tehdyn neuvoston päätöksen 2003/517/EY [2] mukaisesti EKP:lle tilastotiedot tarkistetun pääoman jakoperusteen määrittämiseksi.(4) Euroopan keskuspankin yleisneuvoston työjärjestyksen [3] 3.5 ja 6.6 artiklaa vastaavasti ja ottaen huomioon yleisneuvoston myötävaikutuksen tähän päätökseen, Hrvatska narodna bankan pääjohtajalla on ollut tilaisuus esittää tästä päätöksestä huomautuksia ennen sen hyväksymistä,ON HYVÄKSYNYT TÄMÄN PÄÄTÖKSEN:1 artiklaPyöristäminenKun Euroopan komissio toimittaa tarkistetut tilastotiedot pääoman jakoperusteen tarkistamista varten eikä lukujen summaksi saada 100:aa prosenttia, poikkeama korjataan seuraavasti: i) mikäli summa on vähemmän kuin 100 prosenttia, lisätään 0,0001 prosenttiyksikköä pienimpään osuuteen tai pienimpiin osuuksiin nousevassa järjestyksessä, kunnes tulokseksi saadaan tasan 100 prosenttia, tai ii) mikäli summa on enemmän kuin 100 prosenttia, vähennetään 0,0001 prosenttiyksikköä suurimmasta osuudesta tai suurimmista osuuksista laskevassa järjestyksessä, kunnes tulokseksi saadaan tasan 100 prosenttia.2 artiklaPainoarvotEKPJ:n perussäännön 29 artiklassa tarkoitetut kansallisten keskuspankkien painoarvot pääoman jakoperusteessa ovat 1 päivästä heinäkuuta 2013 alkaen seuraavat:Nationale Bank van België / Banque Nationale de Belgique | 2,4176 % |Българска народна банка (Bulgarian keskuspankki) | 0,8644 % |Česká národní banka | 1,4539 % |Danmarks Nationalbank | 1,4754 % |Deutsche Bundesbank | 18,7603 % |Eesti Pank | 0,1780 % |Banc Ceannais na hÉireann / Central Bank of Ireland | 1,1111 % |Bank of Greece | 1,9483 % |Banco de España | 8,2533 % |Banque de France | 14,1342 % |Hrvatska narodna banka | 0,5945 % |Banca d’Italia | 12,4570 % |Central Bank of Cyprus | 0,1333 % |Latvijas Banka | 0,2742 % |Lietuvos bankas | 0,4093 % |Banque centrale du Luxembourg | 0,1739 % |Magyar Nemzeti Bank | 1,3740 % |Bank Ċentrali ta’ Malta / Central Bank of Malta | 0,0635 % |De Nederlandsche Bank | 3,9663 % |Oesterreichische Nationalbank | 1,9370 % |Narodowy Bank Polski | 4,8581 % |Banco de Portugal | 1,7636 % |Banca Națională a României | 2,4449 % |Banka Slovenije | 0,3270 % |Národná banka Slovenska | 0,6881 % |Suomen Pankki | 1,2456 % |Sveriges Riksbank | 2,2612 % |Bank of England | 14,4320 % |3 artiklaVoimaantulo ja kumoaminen1. Tämä päätös tulee voimaan 1 päivänä heinäkuuta 2013.2. Kumotaan päätös EKP/2008/23 1 päivästä heinäkuuta 2013.3. Päätökseen EKP/2008/23 tehtyjen viittausten katsotaan koskevan tätä päätöstä.Tehty Frankfurt am Mainissa 21 päivänä kesäkuuta 2013.EKP:n puheenjohtajaMario Draghi[1] EUVL L 21, 24.1.2009, s. 66.[2] EUVL L 181, 19.7.2003, s. 43.[3] Päätös EKP/2004/12, tehty 17 päivänä kesäkuuta 2004, Euroopan keskuspankin yleisneuvoston työjärjestyksen hyväksymisestä, EUVL L 230, 30.6.2004, s. 61.--------------------------------------------------


title: Neuvoston päätös (EU) 2016/837, annettu 21 päivänä huhtikuuta 2016, Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisen, vuosia 2014–2021 koskevasta ETA:n rahoitusjärjestelmästä tehdyn sopimuksen, Norjan kuningaskunnan ja Euroopan unionin välisen, vuosia 2014–2021 koskevasta Norjan rahoitusjärjestelmästä tehdyn sopimuksen, Euroopan talousyhteisön ja Norjan kuningaskunnan väliseen sopimukseen liitettävän lisäpöytäkirjan ja Euroopan talousyhteisön ja Islannin väliseen sopimukseen liitettävän lisäpöytäkirjan allekirjoittamisesta Euroopan unionin puolesta ja väliaikaisesta soveltamisesta

text:
               28.5.2016

               FI

               Euroopan unionin virallinen lehti

               L 141/1

         NEUVOSTON PÄÄTÖS (EU) 2016/837,
   annettu 21 päivänä huhtikuuta 2016,
   Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisen, vuosia 2014–2021 koskevasta ETA:n rahoitusjärjestelmästä tehdyn sopimuksen, Norjan kuningaskunnan ja Euroopan unionin välisen, vuosia 2014–2021 koskevasta Norjan rahoitusjärjestelmästä tehdyn sopimuksen, Euroopan talousyhteisön ja Norjan kuningaskunnan väliseen sopimukseen liitettävän lisäpöytäkirjan ja Euroopan talousyhteisön ja Islannin väliseen sopimukseen liitettävän lisäpöytäkirjan allekirjoittamisesta Euroopan unionin puolesta ja väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               On edelleen tarpeen kaventaa sosiaalisia ja taloudellisia eroja Euroopan talousalueella. Sen vuoksi olisi vahvistettava uusi ETA:n EFTA-valtioiden myöntämää rahoitusta koskeva järjestelmä ja uusi Norjan rahoitusjärjestelmä.

               (2)

               Neuvosto valtuutti 7 päivänä lokakuuta 2013 komission aloittamaan neuvottelut Islannin, Liechtensteinin ruhtinaskunnan ja Norjan kuningaskunnan kanssa sopimuksesta, joka koskee ETA:n EFTA-valtioiden tulevaisuudessa myöntämää rahoitusta taloudelliseen ja sosiaaliseen koheesioon Euroopan talousalueella. Komissio on neuvotellut unionin puolesta Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisestä sopimuksesta, joka koskee ETA:n rahoitusjärjestelmää vuosiksi 2014–2021. Sopimus muodostaa jatkossa ETA-sopimuksen pöytäkirjan N:o 38 c. Komissio on myös neuvotellut unionin puolesta Norjan kuningaskunnan ja Euroopan unionin välisestä sopimuksesta, joka koskee Norjan rahoitusjärjestelmää vuosiksi 2014–2021.

               (3)

               Islannista ja Norjasta peräisin olevien tiettyjen kalojen ja kalastustuotteiden tuontia unioniin koskevien erityisten säännösten, jotka vahvistettiin kyseisten maiden ja Euroopan talousyhteisön välisiin vapaakauppasopimuksiin liitetyissä lisäpöytäkirjoissa, voimassaolo päättyi 30 päivänä huhtikuuta 2014, ja niitä olisi tarkasteltava näiden pöytäkirjojen 1 artiklan mukaisesti uudelleen. Komissio on sen vuoksi neuvotellut uusista lisäpöytäkirjoista Euroopan talousyhteisön ja Norjan kuningaskunnan väliseen sopimukseen ja Euroopan talousyhteisön ja Islannin väliseen sopimukseen.

               (4)

               Olemassa olevien rahoitusjärjestelmien korvaaminen uusilla järjestelmillä, jotka koskevat eri ajanjaksoja, eri suuruisia määrärahoja ja erilaisia täytäntöönpanoa koskevia säännöksiä, samoin kuin tiettyihin kalalajeihin ja kalastuksiin liittyvien myönnytysten uudistaminen ja laajentaminen merkitsevät kokonaisuutena katsottuna merkittävää kehitystä ETA:n osapuolina olevien EFTA-maiden assosiaatiossa, mikä oikeuttaa Euroopan unionin toiminnasta tehdyn sopimuksen 217 artiklan käytön oikeusperustana.

               (5)

               Kussakin sopimuksessa ja lisäpöytäkirjassa määrätään sen väliaikaisesta soveltamisesta ennen sen voimaantuloa.

               (6)

               Sopimus ja lisäpöytäkirjat olisi allekirjoitettava ja niitä olisi sovellettava väliaikaisesti, kunnes niiden tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin sekä Islannin, Liechtensteinin ruhtinaskunnan ja Norjan kuningaskunnan välinen, vuosia 2014–2021 koskeva ETA:n rahoitusjärjestelmästä tehty sopimus, Norjan kuningaskunnan ja Euroopan unionin välinen, vuosia 2014–2021 koskeva Norjan rahoitusjärjestelmästä tehty sopimus, Euroopan talousyhteisön ja Norjan kuningaskunnan väliseen sopimukseen liitettävä lisäpöytäkirja ja Euroopan talousyhteisön ja Islannin väliseen sopimukseen liitettävä lisäpöytäkirja unionin puolesta sillä varauksella, että kyseisten sopimusten ja lisäpöytäkirjojen tekeminen saatetaan päätökseen.
   Sopimusten ja lisäpöytäkirjojen tekstit on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimukset ja lisäpöytäkirjat unionin puolesta.
   3 artikla
   Euroopan unionin sekä Islannin, Liechtensteinin ruhtinaskunnan ja Norjan kuningaskunnan välistä, vuosia 2014–2021 koskevasta ETA:n rahoitusjärjestelmästä tehtyä sopimusta sovelletaan väliaikaisesti sen 3 artiklan mukaisesti ja Norjan kuningaskunnan ja Euroopan unionin välistä, vuosia 2014–2021 koskevasta Norjan rahoitusjärjestelmästä tehtyä sopimusta sen 11 artiklan 3 kohdan mukaisesti sitä päivää seuraavan ensimmäisen kuukauden ensimmäisestä päivästä, jona viimeinen tätä koskeva ilmoitus on talletettu, sillä varauksella, että kyseisten sopimusten tekeminen saatetaan päätökseen.
   Euroopan talousyhteisön ja Norjan kuningaskunnan väliseen sopimukseen liitettävää lisäpöytäkirjaa sovelletaan väliaikaisesti lisäpöytäkirjan 5 artiklan 3 kohdan mukaisesti sitä päivää seuraavan kolmannen kuukauden ensimmäisestä päivästä, jona viimeinen tätä koskeva ilmoitus on talletettu.
   Euroopan talousyhteisön ja Islannin väliseen sopimukseen liitettävää lisäpöytäkirjaa sovelletaan väliaikaisesti lisäpöytäkirjan 4 artiklan 3 kohdan mukaisesti sitä päivää seuraavan kolmannen kuukauden ensimmäisestä päivästä, jona viimeinen tätä koskeva ilmoitus on talletettu.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä huhtikuuta 2016.

            Neuvoston puolesta

            Puheenjohtaja

         G. A. VAN DER STEUR